એક ટીવી ઇન્ટરવ્યુમાં મુખ્યમંત્રી વિજય રુપાણીએ સ્પષ્ટ કર્યું હતું કે તેમનો કાર્યકાળ આ ચૂંટણીઓ સુધીનો જ હતો અને હવે પાર્ટી જે નક્કી કરે તે નિર્ણય તેમના માટે શિરોમાન્ય હશે. With due respect to વિજયભાઈ, ભાજપને ગુજરાત માટે હવે રાજ્યભરમાં માન્ય હોય એવા એક મજબૂત ચહેરાની જરૂર છે. પાતળી બહુમતીને લીધે કદાચ હાલપૂરતા વિજયભાઈને ખસેડવાનો નિર્ણય કદાચ ભાજપ ન લે પરંતુ આ બહુમતી એ મોદીને લીધે આવી છે એ તેણે ભૂલવું ન જોઈએ. આથી કોઈ એવો ચહેરો જે ભાજપને 2022માં પણ લીડ કરી શકે એવા ચહેરાને શોધવો તેના માટે તાત્કાલિક જરૂરિયાત બની છે. શંકરભાઈ ચૌધરી કદાચ આ માટે ફીટ બેસતા હતા પરંતુ તેમના પરાજયે ભાજપ પાસેથી એ વિકલ્પ પણ છીનવી લીધો છે. તો શું પછી અમિત શાહ….? હવે આ નિર્ણય ભાજપ અને મોદીએ કરવાનો છે કારણકે કદાચ ગુજરાતની આ છેલ્લી ચૂંટણી હતી જે મોદીએ એકલેહાથે જીતાડી છે અને માત્ર સાત બેઠકોની પાતળી સરસાઈથી.